Bizonyára ti is találkoztatok már a tóval. Azzal, 
amelyről Tamkó Sirató Károly szépséges verse szól a 
másik oldalon, s amelynek emberektől távol eső, kies 
partjain a nyakigláb gólya méltóságos léptekkel keresi 
eledelét. Ahogyan a mezőtúri óvodások lerajzolták. 

Bizony, szép a tó! Költemények, dalok, festmények 
megszámlálhatatlan sokasága dicsőíti szépségét. Külö- 
nösen nyáron szép, amikor ezernyi tüzes napsugár csil- 
log a tükrén, s kedvesen hívogat bennünket hűsítő hab- 
jai közé. 

S van-e kellemesebb érzés, mint a nyár tikkasztó heve 
elől enyhülést nyerni a tó vízében? 


Nincs! Ezt mindenki tudja, aki a kánikula kellős köze- 
pén egyszer is megmártózott már a tó hullámaiban. 
S tudja azt is, hogy nyáridőben felnőttnek, gyermeknek 
egyaránt a tó a legjobb barátja. 

Legyetek ti is barátai a tónak! Ám ne feledjétek, 
hogy igaz barátja a tavak és minden vizek világának csak 
az lehet, aki úszni tud bennük. 

És aki még nem tud? 

Nosza, tanuljon meg! Apu, anyu segítségével minden 
gyerek képes rá. 

Egy kis ügyességgel és jó sok igyekezettel. 


u Beküldte: a mezőtúri, 
- a. Zrínyi úti óvoda 


TAMKÓ SIRATÓ KÁROLY 


Ez a tó, ha enyim lenne 
mindennap fürödnék benne. 


A Forró Nyár Ünnepére 
leúsznék a fenekére. 


Cirógatnám sok szép halát, 
biztatnám a békák karát. 


Cimboráznék a csiborral. 
kínálgátnám mézzel, borral. 


Fésülném a habok fodrát, 
ugratnám a vízibolhát. 


Hinár-karosszékben ülvén 
rák ollóját köszörülném. 


A sás között, ahogy lóg ott, 
bámulnám a vízipókot. 


Ha ez a tó enyim lenne, 
Nap, Hold szebben menne benne. 


6. 


Kék hajnalon, opál estén 
a titkait mind kilesném. 


Dédelgetném én naphosszat: 
. — boldog lenne minden moszat! 


BAKÓ ÁGNES 


Mit álmodott a medve?... 


Volt egyszer egy erdő. Nem arany, nem ezüst, afféle 
mindennapi erdő volt, mindenféle fákkal. És, mert az 
ilyen mindennapi erdőkben csak mindennapi dolgok 
történnek; szégyellte is magát cudarul az az erdő, ame- 
lyik volt egyszer. 

— Jajj-jajjj! — sóhajtotta. — Sehol egy óriás! Sehol 
egy törpe! Se boszorka, se vándorlegény! Ajjaj! Egy el- 
tévedt kisfiú sincsen! Ó! Miféle erdő lehetek én?! — 
És bánatosan sóhajtott megint. 

A sok mindenféle fa beleremegett. 
ezdült rajtuk a temérdek levél. 
érdek sóhajtásból szellő kerekedett. 
szellő, bár sóhajtásból kélt, csudára könnyed 
ám táncba kezdett a sok mindenféle fa göcsörtös 


meg egyenes ága között. S mert táncolni csak nótaszóra 


SZÁVAY EDIT rajzai 


szeretett, dalba szedte, s dudorászni kezdte, amit az 
erdőtől hallott: 


— Sehol egy óriás! Sehol egy törpe! 
Se boszorka nincs, se vándorlegény! 
Egy árva, eltévedt fiúcska sincsen! 

Ó, miféle erdő lehetek én?!. . . 


Szóval, ezt dudorászta. És csak pörgette a temérdek 
levelet a magasban, zörgette a száraz avart a bokrok al- 
ján; játékosan körüllengte a fák koronáját, s vitte magá- 


őz a tisztáson sütkérezett. Még közelébe sem ért a 
amikor felütötte a fejét. Elámult, aztán ezt 


sinált az erdő?! — ugrott oda a nyuszi. 
óhajtott — ismételte az őz. — Panaszkodik. 
Pszt! Figyelj! 

A nyuszi figyelt, de nem hallott egy makula sóhajtást 
sem. A levelek neszét hallotta csak, amely a szellő érke- 
zését jelentette. 

— A! Ez csak a szellő! — mondta legyintve és nevet- 
gélt. 
— Ez sóhajtás — állította az őz. 


E" nyuszi megzavarodott. Mert amit hallott, az haj- 
r 


a úgy hangzott, mintha a szellő hancúrozna a fák 
között. 

— Te régebben vagy az erdő lakója, mint én — 
mondta végül. — Ha azt mondod: az erdő sóhajtott, 
biztosan így is van. De azért ez az egész csudára titok- 
Zatos.. . 

Ezt az őz sem tagadta. Kis ideig el is tűnődött. 

— Az erdő nem ok nélkül sóhajtozik — mondta ag- 
gódva. — Bánata van. Segítenünk kell rajta, másképpen 


belepusztul a szomorúságba, s akkor mi lesz velünk, a 
mi erdőnk nélkül?! Máshol én már nem is tudnék 
élni . . . 

Ezt olyan bánatosan mondta az őz, hogy a nyuszi el- 
sírta magát. 

— Hát segítsünk rajta! — pityeregte. — Csak hát én 
nem értek ám az ilyesmihez! Soha, senkin nem segítet- 
tem még életemben. . . 

— Majd megtanulod — mondta az őz. — Az erdő 
nem pusztulhat el! És ez rajtunk múlik. Ide kell hívni 
mindenkit! A mindenki között akad talán valaki, aki 
megvigasztalja őt. 

A nyuszi már futott is. Akár egy szürkésbarnán pat- 
togó labda, ugrabugrálva haladt előre, míg csak bele 
nem veszett a sűrűségbe. 

A róka nagyot nézett, amikor meglátta. 

— Most nem arról van szó, hogy megkergess és meg- 
fogjál és minden egyéb!. . . — hadarta a nyuszi. — An- 
nál most sokkalta szomorúbb ügyben jöttem. 

— Éspedig? — kérdezte hanyagul a róka. 


— Azpedig — jelentette izgatottan a nyuszi —, hogy 
az erdő sóhajtott. —És, mert a rókának az a sanda-ferde 
szeme egyszeriben elkerekedett, a nyuszit elöntötte a 
jóérzés. Megnyugodva csüccsent le a fűbe. — Az erdő- 
nek bánata van — magyarázta. — Az őz azt mondja, 
belepusztul a szomorúságba, ha nem segítünk rajta. 

SZÓ persze! — húzta el a száját a róka. — Minden- 
kinek megvan a maga gondja-baja. 

— De ez mindenki gondja ám! — kiáltotta hevesen a 
nyuszi. — Mert, ha a mi erdőnk elpusztul, mit csinálunk 
mi mind a mi erdőnk nélkül? 

— Igaz is. . . — pislogott a róka. — Mit csinálunk? . . . 

— No, hát! Ez az éppen. Éppen ez az, és minden! — 
emelte meg fejét a nyuszi és jelentősen nézett a rókára. 

Az csak álldogált azon a négy veszedelmes lábán. Buta 
képet vágott nagyon. Ettől a nyuszi csudára büszke 
lett. 

Ahá! — gondolta. — Szóval így megy ez! Ha az erdő 
sóhajt, ha az őz félti az erdőt, ha ez olyan nagy baj, hogy 
a róka azt sem veszi észre, hogy a nyuszi nyuszi, akkor 
ez, csak egyet jelent: nagy veszedelem idején senki sem 
bántja a másikat, inkább mindenki a nagy veszedelem- 
mel törődik. És az is eszébe jutott, hogy: ha már az 
erdő sóhajtott, s emiatt mindenki különösen viselke- 
dik; ő is ezt teszi. 

Meg is kereste a legércesebb hangját, s odakiáltotta 
a rókának: 

— Hallottad a hírt, nemde? Most aztán szedjed sza- 
porán a lábadat! Vidd hírül mindenkinek, amit kell! 
A tisztáson találkozunk. Megbeszéljük az erdő dolgát. 

A róka elnyargalt. 

— Szóval... így kell ezt!... kuncogott a nyuszi, az- 
tán kapta magát, futott ő is az erdő másik széle felé. 

És eljött a tisztásra: a szarvas, a vaddisznó, a gyík; 
alászálltak a magasból a kék-piros, sárga-zöld meg fe- 
kete-fehér tollú madarak. 

Egyetlen magányos bokor élt a tisztás közepén. Azt 
ülték körül némán. Meghallgatták az őzet, és csak néz- 
ték egymást tanácstalanul. Senkinek sem jutott eszébe, 
hogyan vigasztalhatná meg az erdőt. 

Váratlanul megzörrent a haraszt. Ágak reccsentek, 


gallyak roppantak, és kilépett a tisztásra a medve. Tem- 
pósan közeledett. Megállt az őz előtt. 

A szellőtől hallom, hogy sóhajtozik az erdő. Azért 
jöttem, hogy megvigasztaljam. 

— Meg tudod vigasztalni az erdőt? — nézett nagyot 
az őz. 

— Én meg — bólintott a medve. A medve magához 
intette a szellőt. Az lekuporodott a lábához. Néma 
csöndben várták, mi történik ezután. Az történt, hogy 
a medve, abban a néma csöndben föltette a kérdést: 

— Te sóhajtottál, erdő? 

— Én sóhajtottam, sajnos... 

— No, ezt sürgősen hagyd abba, kérlek! Beszédem 
van veled. 

— Nehezemre esik — suttogta az erdő. — Nagy bá- 
natom van, medve! 

— Hallottam. § ha más erdő sóhajtozna, mit törődnék 
vele! De veled törődök, mert rólad álmodtam a télen. 


— Rólam?... Éppen... egy ilyen semmicske... 
mindennapi erdőről álmodtál, medve?! És... mit? 

— Azt, hogy csudára meglepett téged a szomorúság. 
Már mindenki, aki itt él, attól rettegett, belepusztulsz 
a sok sóhajtozásba; s a végén itt állnak szegények erdő 
nélkül! 

Az erdő megborzongott még a gondolatra is. 

— És. . . mit álmodtál még, medve? 

— Azt, hogy megmentünk téged. Én meg a szellő . . . 
Ezért csak tedd félre a bánatodat! 

— No, de hová? — kérdezte gyönge hangon az erdő. 

— Oda, ni! — A medve nevetett. Intett a szellőnek. 
Az halk neszekkel szétterítette köpönyegét az erdő lá- 
ba előtt. 

— Potyogtasd bele minden panaszodat! — susogta. 
— A többit bízzad rám! 

Az erdő csak állt. Olyan sokáig nem mozdult, hogy a 
nyuszi már-már arra gondolt, talán meg sem akar $za- 
badulni a sok jajtól-bajtól. 

— Nosza! — kiáltott rá sürgetve. — Tedd, amit mon- 
danak! De szaporán! Ha tudnád, milyen helyre kis erdő 
vagy te, törpe meg óriás nélkül! Olyan igazi, árnyas- 
lombos, füves-bokros, nekünk való erdő! 

Az erdő hitte is, nem is. Kicsit őrizgette még a bána- 


". tát, aztán mégiscsak belepottyantotta az első panaszt a 
:" szellő köpenyébe: 


— Sehol egy óriás! . . . 

Aztán a másodikat is: 

— Sehol egy törpe! . . 

. .. s végül szép sorjában mindet. Akkor a szellő bu- 
gyorba kötötte a temérdek sóhajtozást és megperdült a 
sarkán. 

— Pörgött-forgott, míg csak forgószél nem lett belőle. 
Ezután vállára kapta a bugyrot, s felpattant vele egy 
száguldó felhőre. 

Az erdő tűnődve nézett utána. 

— ... Helyre kis erdő?... motyogta. — Árnyas- 
lombos, füves-bokros?... Ki tudja?... Egy óriás azért 
mégsem ártana! Még meglátom. Talán álmodok magam- 
nak egyet... 


OSVÁT ERZSÉBET 

Repülő kiskacsa Piroscsőrű 
kiskacsa 
repül, száll a 
magasba. 


De elfárad 
és leül, 
egy felhőre 
települ. 


Bámul Balázs 
utána. 

Kedves léggömb 
kacsája 


csak úgy ukmuk 
itthagyta. 
Szállna ő is 
magasra. 


Szökött volna 
vele meg, 
Kisbalázs 
Így kesereg. 


Ám felderül 

a képe. 
Visszajön majd 
estére. 


Érted jöttem, 
azt mondja, 
Szálljunk eg 
a holdra! 


Aki nem dolgozik, 
nem eszik 


Magyar népmese 


Egyszer volt, hol nem volt, egy gazdának 
volt két jó tehene, két jó ökre meg egy szol- 
gája. A szolga egész nap a szekérrel meg a mar- 
hákkal hordta a trágyát. A két ökör lusta volt, 
a két tehén serény. Ha rúdba fogta a teheneket, 
az ökrök, elöl, nem húztak. Ha elöl fogta a te- 
heneket, az ökröket rúdba, csak a tehenek 
húzták a szekeret. Törte a fejét a szolga, mit 
tegyen, hogyan szoktassa munkára az ökröket, 
hogy mind egyformán húzzanak. Egyszer aztán 


eszébe jutott valami: — Megállj csak — a hom- 
lokára csapott örömében —, megtanítlak én 
titeket! 


Megrakta jól a szekereket trágyával, rúdba 
fogta a két ökröt, a két tehenet pedig jó hosz- 
szúra eresztette, s két csokor szénát kötött a 
farkukra. Az ökröket jól kiéheztette, nem 
adott nekik enni. Igyekeztek is az ökrök a szé- 
na után, hogy elérjék a tehenek farkára kötött 
szénát, de hiába, mert a tehenek, ahogy érez- 
ték, hogy könnyebb a szekér, még jobban igye- 
keztek. Így aztán az ökrök is mentek serényen 
a tehenek után. 

Egyszer a király meglátta őket az ablakból. 
— Né, ott megyen egy szekér trágyával meg- 
rakva, a két tehénnek csokor széna a farkára 
kötve! Vajon miért? 

Ismerte az állatok gazdáját, elment hát 


hozzá. 


— Miért van a teheneknek széna a farkukra 
kötve? — kérdezte a gazdától. 

— Én nem tudom — felelte a gazda. Behívta 
a legényt, a szolgát. 

.— Miért kötöttél szénát a tehenek" farká- 
ra, s miért úgy fogtad őket járomba? 

— Azért, mert az ökrök lusták, a tehenek 
serények — felelte a legény. — Az ökröknek 
nem adtam enni, hogy éhesek legyenek, és 
igyekezzenek a széna után. Így aztán, ha dol- 
goznak, esznek, ha nem dolgoznak, nem esznek. 

A király elgondolkozott a legény válaszán. 
Neki is volt egy lánya, de az olyan lusta volt, 
hogy még enni sem kelt fel az ágyból, úgy kel- 
lett fekve megetetni. 

Félrehívja a király a fiút, hogy négyszemközt 
beszéljen vele. 


— Te, legény —, mondja neki —, én földet, 
házat, szekeret, marhákat adok neked, de van 
nekem egy lusta leányom, neked adom, tanítsd 
meg dolgozni, csinálj asszonyt belőle! 

Aznap mák háza is volt a legénynek, kaszálója, 
földje, hogy szántson, vessen. Odaköltözött az 
édesanyjával meg az öccsével, ott gazdálkodott. 
Egy este a sötétben, hogy ne lássa senki, elvit- 
ték a királylányt ágyastól a legény házába, s be- 
tették az első szobába. 

Azt mondja a legény az anyjának: 

— Na, édesanyám, aztán hagyja ott, hadd ül- 
jön, ameddig akar. Ne is menjen be hozzá. 

Elmennek az öccsével, dolgoznak, hordják 
haza a szénát. Elmentek még hajnalosan, mire 

reggel lett, már hazatértek egy nagy szekér 
szénával. Kiáltja a legény az anyjának: 

— Édesanyám, kész a reggeli? 

— Kész van, fiam. Hányan eszünk? 

— Ahányan dolgoztunk. 

A királyleány csak hallgatta odabent. A töb- 
biek ettek, ittak, ő meg csak feküdt az ágyban, 
Másnap reggel a legény ismét megkérdezte az 
anyjától: 

— Édesanyám, kész a reggeli? 

— Kész, fiam. Hányan eszünk? 

— Ahányan dolgoztunk — felelte a legény. 

De a királyleány már erősen éhes volt. Har- 
madik reggel felkelt az ágyból, kimegyen, s azt 
kérdi: 

— Anyám, hát mi az a dolog? 

— Ha vizet hozol, fiam, az dolog, ha seper- 
getsz, dolog, ha egy kis fát hozol a tűzre, az 
dolog. Ezek a dolgok — felelte az öregasszony. 

— Hát még, hát még? — kérdezősködött a 
királyleány. — Ha fát vágok, az nem dolog? 

— Dehogynem, az is dolog! 

Akkor a királyleány fát vágott, vizet hor- 
dott, sepergetett, a szobáját rendbe tette. 
Hazajönnek a fiúk a szénával. 

— Édesanyám, kész a reggeli? 

— Kész van, fiam. 

— Hányan eszünk? - kérdi legény. 

— Ahányan vagyunk. 

— Nohát, rendben van — örvendezett a le- 
gény —, felkelt akkor a menyecske! 

Rendben is lettek aztán. Rendes asszony lett 
a királyleányból, nem restellt felkelni, dolgozni 
többet. S így van ez: aki dolgozik, eszik, aki 


nem dolgozik, nem eszik. 
cg) 

Szédült Károly házmester talpig munkakö- 
penyben a kaput festi. Szép kapu, régi, félkör- 
íves. Csak már kopott. Majd ő megcsinálja, de 
úgy, hogy csudájára járnak a népek! 

Fest reggel óta. Mellette lócán vödrök. 
Egyikben kék, a másikban zöld, a harmadikban 
sárga festék. Egy mártás ide, egy mártás oda, 
egy meg amoda. Hosszanti csíkokat fest fel a 
kapura. Egyszer csak riccs-reccs —, ráreccsen- 
mordul valami: 

— Mit csinál maga, Szédült, hát mi vagyok 
én — stráfkocsi?!? 

Felkapja vitorla-orrát, megnyúlik amúgy is 
hosszú képe: no persze, a kapu. Ez a vélemé- 
nye. Szó, ami szó: igaza van. Pedig milyen jól 
kigondolta, elképzelte... És tessék — stráf- 
kocsi. Megint elrontotta. Hányszor próbálta 
már! Nem könnyű munka. De szép. Meg kell 
újra próbálni! B 

Nekifohászkodott, levakarta, amit eddig rá- 
festett, és most széltében kente fel a 
csíkokat. Mire elkészült, dél lett. Akkor hátra- 
lépett, oldalvást, és előre; úgy szemlélte. De 
nem volt elégedett a munkájával. Riccs-reccs — 
hallja megint a recsegést is: 

— A színek szépek, össze is illenének, hanem 
hát nem ide valók. Valami szép, mélybarna 
kéne, olyan, akár a mahagóni; az illene rám. 
Van barna festéke, Károly? 

Szédült mester rágcsálja harcsabajszát : 

— Akad. Van olyan is egy vödörrel. 

— Nahát, reccs, gondolja meg, 
reccs. . . 


reccs- 


Gondolkodott, 
töprenkedett, 
tanakodott, 
aztán nekifohászkodott, lekaparta, amit ráfes- 
tett, az egészet, aztán kikevert egy komoly, 
mély, vöröslő barna árnyalatot. Abba mártotta 
bele az ecsetét, és kezdett mindent elölről. Ez 
szép, gondolta, akár a mahagóni. Megeszem a 
bajuszomat, ha nem ez az igazi. 
Dolgozott serényen, 
reménykedve, 
fütyörészve, 
elkészült kora délutánra. Akkor hátralépett, 
oldalvást, meg előre, és újra hátra, hogy meg- 
szemlélje a művét, és — megnyúlt a képe. 
Unalmas, gondolja, lapos. Mindennapos. Nem 
így képzeltem én ezt! 


Gondolkodott, 
töprenkedett, 
tanakodott, 
és hirtelen eszébe jutott valami: kapja az ecse- 
tét, egy mártás ide, egy mártás oda, egy meg 
amoda. Fest nagy lendülettel. Készül a szivár- 
vány ív, az borul majd a barna mezőre. Dolgo- 
zik serényen, tele reménnyel, közben dudorá- 
szik a kapunak: 
Majd én 
megmutatom neked, 
elkészülök veled! 
Szivárványos kapu, 
ez lesz a neved! 
Tetszik??? 
— Riccs-reccs. Vicces. Giccses. Szivárvány? 
Az rám nem illik. Van már rajtam egy Ív: a 
boltív. Kár elrontani. 


Megmérgelődik Szédült mester, megizzad, 
elsötétül ferde vágású szeme. Holtfáradt már, 
remeg a keze. Hát nem kifog rajta ez az átko- 
zott? Hát sose készül el vele? Hol egy fejsze, 
hogy belevágja, széjjelhasítsa? Hát hogyan fesse 
fel a csíkokat: cikcakkban? Keretnek? Vagy 
hullámosan egymás alá, hogy olyan legyen, akár 
a tenger? 

Kipróbálja ezt is, meg amazt is, kapkodva, 
gyorsan: sietni kell, mert alkonyodik. Már csak 
nem adja fel! De akkor megint riccs-reccs : 

— Ez egyre rosszabb, Karcsi! 

Na, akkor földhöz vágja az ecsetét: elég! — 
Szidja, mint a bokrot, a kaput: — bárcsak sose 
láttalak volna, te ördög, pokolfajzat, boszor- 
kány, te sárkány! SARKÁN Y?!? 

A barna alapra, mint barnálló mezőre, a kö- 
zépre, kecses, 

pirosló torkú, 
táncos sárkány. . . 
Gyönyörű lenne! Hogy nem gondolt még erre! 

Csakhogy már fikarcnyi festéke sem maradt. 
És leszállt az este. Jönnek haza a lakók. Ott a 
kapu, az öreg boltíves, félköríves, a legszebb az 
utcában, csak már kopott. 

— Majd kifestem én ezt!.. . 

Amálka csúfolkodva forgatja zöld macska- 
szemét: 

— Hányszor próbálta... 
tom! 

Szédült mester kezében az ecset olyan volt 
most, mint egy dárda: 

— Hát majd meglátjaz: MEGBIRKÓZOM 
VELE!! 


hiszem, ha lá- 

EZ A 
MELLÉKLET, 
EMELD KI 

A LAPBÓL! 


Vadlesen 


Ki ne szeretné megfigyelni az erdei vadakat? Ha elkészíted a mellékletet, meglesheted 
az erdő állatait, amint a tisztáson szaladgálnak. A Mit álmodott a medve? című mesében, 
lapunk 4., 5., 6. oldalán olvashattál róluk, és az erdőről. Ez az erdő nem arany, nem ezüst, 
hanem egészen közönséges. Nem történnek benne csodák. Az állatok viszont éppen Így 
szeretik, ahogy van, hiszen ők is mindennapiak, és éppen ilyen közönséges, mindennapi 
erdőre van szükségük. 

Az erdő történetét Bakó Ágnes Írta, aki születésnapja alkalmából mostanában kapott 
magas kormánykitüntetést. Köszönjük neki a sok szép mesét, és szeretettel gratulálunk! 


Ha kiemelted a mellékletet 
a lapból, vágd ketté a hajtás 
mentén! 

Vágd ki az erdőből a vastag 
vonallal keretezett, fehér me- 
zőt! 

Vágd körül a körlapot! 

Lyukaszd át a lapok közepén 
megjelölt pontokat! Illeszd egy- 
másra a két lyukat (az erdő le- 
gyen fölül), és egy szárnyas ka- 
poccsal erősítsd össze a két la- 
pot! 

Forgasd a körlapot! Látha- 
tod, ahogy a tisztáson sorban 
elhaladnak előtted az állatok. 
Lassan, nyugodtan mennek, 
vagy riadt, gyors futással, ahogy 
te akarod. 


Wiiarék Veronika 


KERÉKGYÁRTÓ JÁNOS 


DÁNIEL 


és a nagy csokor virág 


Dániel, a kövér kismalac mindig gyűjtött valamit; fa- 
leveleket, kavicsokat, ketteseket az ellenőrzőbe, sőt 
egyszer még két képeslapot is sikerült összegyűjtö- 
getnie. 

Egyik nap azonban elhatározta, hogy mást fog gyűj- 
teni, egészen mást, mint eddig. Virágokat. 

Ki is battyogott a rétre, nagy nehezen összeszedege- 
tett három szál virágot és nagyokat röfögött örömében, 
amikor odaugrándozott hozzá Káposztás Kinga, a nyu- 
szi, és megszólította: 

— Szia, Dániel! Ilyen hatalmas csokor virágot még 
sose láttam! — meresztette a szemét. — Kitől kaptad? 


A rajza 


— Nem kaptam — rázta fejét Dániel —, hanem én 
gyűjtögettem mind a hármat. Bizony! 

— Egyedül? Ezt a hatalmas csokrot? — csodálkozott 
Kinga. 

— Persze, hogy egyedül — húzta ki magát Dániel. — 
Miért, kivel gyűjtögettem volna? 

— És mit akarsz csinálni ezzel a nagy csokor virággal? 
— kérdezte Kinga. 

— Hogy mit akarok? — tűnődött el Dániel. — Nem 
is tudom, mit akarok... Lehet, hogy megeszegetem. 

— Azt nem lehet! A virágot nem szabad megenni! — 
kiáltott fel Kinga. — De figyelj csak, szereztél te már 
valaha örömet valakinek? 

— Örömet? Szerezni? Azt még nem csináltam — 
rázta a fejét Dániel. — Csak nem azt akarod mondani, 
hogy te már csináltál olyasmit? — húzta össze mérgesen 
a szemöldökét. 

— De bizony, csináltam — bólogatott Kinga. — És 
te is jobban tennéd, ha örömet szereznél másoknak. . . 
Például nekem. 

— Neked? — nézett nagyot Dániel. — Hogyan? 

— Nagyon egyszerű — kezdte Kinga. — Nekem adsz 
egy szál virágot, aminek én nagyon örülök... és kész. 
Ezzel máris örömet szereztél nekem. 

— Ha csak ennyi az egész, akkor tessék! — adott Dá- 
niel Kingának egy szál virágot. 

— Igaz, milyen jó érzés örömet szerezni másoknak? 
— szagolgatta Kinga a virágot. — Nem akarsz véletlenül 
még egyszer örömet szerezni nekem? 

— De akarok, tessék! — bólogatott vigyorogva Dá- 
niel, és megint odaadott egy szál virágot. 

— Látod, most már még nagyobb örömet szereztél 
nekem — mosolygott Kinga. 

— Igen? Akkor még ez is a tied lehet — nyomta Kin- 
ga kezébe a harmadik szál virágot is. 

Kinga megköszönte és nagy vidáman elugrándozott. 

Dániel is boldog volt, hiszen megtanult örömet sze- 
rezni másoknak. 

Szedett is még vagy három szál virágot és mindenki- 

GYÁRFÁS ENDRE 


Borz barátunk így szól: — Bocsok! 
Bújócskázzunk! Mint a vöcsök! 

Én leszek a hunyó, ti meg 

elbújtok a lombok között. 


Behunyja a szemét borzunk, 
s ötösével százig számol. 
Szétnéz: híre-hamva sincsen 
a bocsoknak közel s távol. 


. Kezdődik a keresgélés. 
— Senki sincs a bükkfa mögött. 

. A tölgyodú, látom, üres. 
Hol a három mackókölyök? 


Néma csend. A borz bejárja 
kis híján az egész erdőt. 
Cimboráit nem találja. 

— Hol rejtőztök, ti tekergők? 


Elbandukol a patakhoz. 
Parti füzek közé leskel. 
Zörgésétől nagy riadtan 
rigók, fecskék röppennek fel. 


Fürkészi a fák lombját is. § 
(Jól tud mászni minden medve.) 00. 
Nem leli meg ott sem őket. Mg 
Jobb lenne, ha hazamenne. 


Gyomrában az éhség kongat.  "-: 
(Csak kolompot, nem harangot.) 
Kiált: — Berci! Marci! Borka! 

. Uzsonnázunk! Merre vagytok? 


SOMORJAI ÉVA rajzai — ..—-- 


2 asz Ede 5; 


Marci hangja válaszol rá: 

— Nem vagyunk már túl éhesek. 
Találtunk egy pompás málnást. 
Szemelgetünk egy keveset. 


— Bóklászunk a bokrok mélyén 
— mondja Borka. — Gyere, koma! 
Maradt neked jó néhány szem. 

Ez aztán a jó lakoma! 


— Nem folytatjuk a bújócskát? — 
kérdi a borz. Berci nevet: 

— Mi vagyunk a hunyók, s núlnals 
előlünk a málnaszemek. 


Találós kérdés 


Pénze van, de nem tudja, 
se nem ad, se nem vesz, 
meg sem gazdagodik. 

Mi az? 


(IeH) 


Csanádi Imre 


Nyárdicsérő 

Nyár, nyár, nyár, Esős nyári napokon is ráta- 

Sárgul a határ — lálsz a jókedvre, ha — csakúgy, 
Búzapászta, mint eddig ősszel, télen és ta- 
rozspászta, vasszal — feldíszíted a szobád 
kukorica ablakát. Vágj ki színes papírból 
tarkázza, olyan formákat, amelyek a nyár 


rajzik a sok lepke, 

zümmög a méhecske — 
bőség, bőség, 

tied a dicsőség! 


ra, a napsütésre emlékeztetnek, 
és ragaszd őket az ablakra cellux 
ragasztóval! Nekünk így sike- 
rült. Te mit találtál ki? 


Keresd meg a tárgyak közül azt, amelyik a leghamarább megváltoztatja az alakját, ha rásüt a Nap! 
Rajzold le, és küldd el rajzodat Dörmögő Dömötörnek! 


Gyűjts olyan szavakat, ame- 
lyekben bennevana 7-7 ! 
Lehet a szó közepén vagy a szó 
végén is! Ha lerajzolható, küldd 
el rajzodat Dörmögőnek is! 


Segítünk: 


Felkelőben a nap. Hadd ragyogjon! Erősítsd meg narancs- i 
színű ceruzával a szaggatott vonalakat! Nevetős arcot is rajzol- 
hatsz neki. Egyre melegebben süt. Mi történik a fény és a ! 
meleg hatására? Színezd ki a képen a fehér foltokat, Így mu- 
tasd meg a változást! 


MADÁR ESZTER rajzai 


Szeretnél meglepetést szerezni az óvó néni- 
nek, tanító néninek? Készíts nekik egy kis 
ajándékot a pedagógusnapi virágcsokor mellé! 

Vond be szép, színes papírral egy gyufásdo- 
boz tetejét, aztán ragassz rá néhány színesre 
festett csillagtésztát! Ezek lesznek a virágfejek. 
Filctollal rajzolj szárakat, leveleket hozzájuk! 

Húzd ki a gyufásdoboz fiókját, vond be a fiók 
alját is kívülről színes papírral, és fess vagy ra- 
gassz rá más színű papírból vázát! Told vissza a 
fiókot helyére! 

Amikor átadod az ajándékot, kérd meg az 
óvó nénit, tanító nénit, hogy húzza ki a fiókot! 
Máris vázában van a virág! 


a 


Hedagógus heg 


Bizonyára sok virágot kapott az óvó néni, a tanító néni. Segíts elhelyezni a virágokat a legalkal- 
masabb vázába! 

A rózsákat a szögletes üvegvázába, a hosszú szárú margarétákat a zöld cserépedénybe, a rövid 
szárú nefelejcseket a kis, pocakos, fekete vázába, a mezei csokrot pedig a mázas köcsögbe tedd! 
(Húzd oda őket ceruzavonallal!) Az üresen maradt vázába rajzolj egy szál tulipánt! 


íj színek születnek 


A gyerekek festettek. Ma- 
radt egy kis piros és egy kis kék 
festékük. Az óvó néni hozott 
nekik még sárgát. Öntöttek 
belőle a piroshoz is, a kékhez is. 
Vajon milyen új színeket kap- 
tak? Próbáld ki te is! 


MADÁR ESZTER rajzai 


Keresd meg a tálon azokat a 
gyümölcsöket, amelyeket ezzel 
a két új színnel festettek a gye- 
rekek! 


Rajzolj egy képet Dörmö- 
gőnek! Legyen rajtaakét új 
színnel festett gyümölcs! 
Ábrázolhat a kép kertet, 
piacot vagy valami mást is, sat 
ahol a kétgyümölcsöt meg- ed 
találjuk. Várjuk rajzodat! Összeállította RICHTERNÉ KROPF ANIKÓ 


Kedves Gyerekek! 
Barlangposta Megkérdeztük egyszer tőletek, hogy mit szeret- 
tek gyűjteni. Sokan el is meséltétek. Majdnem min- 
den levélben ugyanazt a felsorolást találtuk: kártya- 
naptárt, gyufacímkét, szalvétát, csokipapírt, rágó- 
gumipapfírt. . . 

Örültünk, ha érdekesebb gyűjtésről is kaptunk 
hírt: képeslapok, színes kövek, csigák, kagylók 
gyűjtéséről. 

Bóta Luca, óvodás olvasónk, sok verset megtanult; 
a fejében gyűjtögeti őket. Maga is talál ki verseket. 
Ezeket anyukája gyűjtögette össze: 


Millió, millió csillag van az égen, 
millió, millió gyerek van a földön. 
millió, millió felhő van az égen, 
millió felhő között csak egy a Nap! 


Apukám, anyukám! 
Dúdolok ú4 a 
Ez a nap olyan 91 
mintha virágok lennénk! 
Tavasszal kinyílunk, 
Nyáron virágzunk, 


fák forg 
ősszel hervadozut ks ron fela s. öltözködnek 
Télen takargatná o télen leverpg znek, 
s közben elalszunk. nek 


BÓTA LUCA, 6 éves, budapesti olvasónk rajza 


Kiss Réka könyveket gyűjt. És barátokat. 
Milyen nagy lehet számára a világ! A könyvek- 
ből mennyi mindent megismerhet! Vajon mi- 
Ilyenek a barátai? 

Közöttük van a szomszéd fiú, egy gimnazista 
nagylány, egy távol lakó kislány, akivel a vona- 
ton ismerkedett meg. A legjobban a 70 éves 
Zsuzsika nénivel értik meg egymást. Réka sep- 
reget nála, csirkét etet, tésztát szaggat, és köz- 
ben beszélgetnek. Olykor recepteket tanul 
Zsuzsa nénitől, aztán otthon elkápráztatja a 
családot, a saját készítésű krémekkel, szendvi- 
csekkel. 

Réka soha nem unatkozik, és biztosan nem 
fogja megunni sajátos , gyűjteményét" sem. 


GAJCSI BLANKA, 
2 és fél éves 


NYILAS ÉVA, 
nagycsoportos, 
füzesgyarmati 
olvasónk rajza 


Vidám nyaralást kívánunk mindenkinek! 


Dörmögőék 


pécsi ,olvasónk" rajza 


Áprilisi rejtvényeink helyes megfejtése : 


A vincellér munkája a szőlővel kapcsolatos; 


bort készít belőle. 

A felsorolt mesterségek jelei lehetnek 
például: kalapács, szővőgép, bunda. 
Május elsején a munkát ünnepeijük, ezt 
árulják el a képek. 


Aki megtalálta az autók között a legújabbat és a 
legrégebbit, az sárga és kék kormánykereket rajzolt. 


jutalmat kaptak: 
Beke Andrea, Buzsák 
Borbély Mónika, Budapest 
Czibere Imre, Nádudvar 
Dani Marika, Körösszegapáti 
Farkas Gábor, Nagyszénás 
Farkas Mariann, Sándorfalva 
Ferenczi Donát, Berekböszörmény 
Földes Veronika, Decs 
Hegyi Viktor, Pécs 
Horváth István, Kapuvár 
Iliev György, Tát 
Kőszegi Ágoston, Pécs 
Kőszegi Zsombor, Pécs 
Laza Réka, Dég 
Molnár Jolika, Tiszadob 
Nagy Ildikó, Karád 
Nagy Sándor Zoltán, Eger 
Némethi Péter, Miskolc 
Radics Márk, Hódmezővásárhely 
Riczkó Barbara, Berekböszörmény 
Simon Hilda, Vasszécseny 
Sréter Ferenc, Soltvadkert 
Sztvorecz András, Békéscsaba 
Szilágyi Teofil, Ragály 
Szűcs Miklós, Tát 
Takács Nóra, Budapest 
Vad Tibor, Berekböszörmény 
Vörös Kálmán Péter, Nagykanizsa 
Zombor Anikó, Tiszatarján 
Zombor István, Tiszatarján 


